Greek Legal Document

Category: 301

Content:
42. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 151042/66 της 10 Ιουν./16 Ιουλ.  1966 (ΦΕΚ Β΄ 443) Περί εφαρμογής της παρ. 3 του άρθρ. 2 του από 23.10/14.11.1959 Β.Δ/τος «περί μέτρων τινών δια την ασφάλειαν της υπεραστικής συγκοινωνίας», ως ετροποποιήθη υπό του υπ’ αριθ. 128/1965 Β.Δ/τος. Έχοντες υπ’ όψιν: 1.Ότι δια του από 23.10/14.11.1959 Β.Δ/τος ως ετροποποιήθη υπό του αριθ. 128/1965 Β.Δ/τος ετέθησαν όρια εις τας αξονικάς επιβαρύνσεις και τα συνολικά μικτά βάρη των φορτηγών αυτ/των των επιτρεπομένων να κυκλοφορήσωσιν εις την χώραν, προς προστασίαν των οδών και των εις ταύτας τεχνικών έργων. 2.Ότι δια διαφόρων αποφάσεων ως π.δ.χ. 159150/ 18.6.959., 5303/17.3.962 και η 190807/15.4.965 επετράπη η υπέρβασις του εν τη αδεία κυκλοφορίας αναγραφομένου ωφελίμου φορτίου κατά 10% ή 15% και προκειμένου περί βυτιοφόρων μεταφοράς υγρών καυσίμων κατά 25% άνευ και της αντιστοίχου καταβολής των τελών κυκλοφορίας του ηυξημένου τούτου ωφελ. φορτίου, με άμεσον συνέπειαν όχι μόνον την υπέρβασιν των κατά τ’ ανωτέρω τεθέντων μεγίστων ορίων συνολικών μικτών βαρών και αξονικών επιβαρύνσεων, αλλά και των επιτρεπομένων τοιούτων υπό των κατασκευαστών των οχημάτων, γεγονός όπερ εμείωσε σημαντικώτατα τον συντελεστήν ασφαλούς κυκλοφορίας των, το προβλεπόμενον υπό των διεθνών κανονισμών και των κατασκευαστών των. 3.Ότι κατά το παρελθόν ετέθησαν εις κυκλοφορίαν πολυάριθμα φορτηγά αυτ/τα, ων αι υπό των κατασκευαστών των επιτρεπόμεναι μέγισται συνολικαί επιβαρύνσεις και τα μέγιστα συνολικά μικτά βάρη, βάσει των οποίων (συνολικών μικτών βαρών) έδει να υπολογίζωνται αντιστοίχως τα ωφέλιμα φορτία των, υπερέβαινον κατά πολύ τα υπό του ως ανωτέρω από 23/10-14/11.1959 Β.Δ/τος, επιτρεπόμενα όρια και εις α καθωρίσθησαν πλαστικά ωφέλιμα φορτία επί τη βάσει των υπό του εν λόγω Δ/τος επιτρεπομένων συνολικών μικτών φορτίων και αξονικών επιβαρύνσεων, άτινα (ωφέλιμα φορτία) είναι κατά πολύ μικρότερα των πραγματικών με άμεσον αποτέλεσμα την απώλειαν υπό του κράτους, εκ τελών κυκλοφορίας σημαντικού ποσού κατ’ έτος. Εκτός της ανωτέρω ζημίας του δημοσίου αι οδοί μετά των εις αυτάς τεχνικών έργων, επιβαρύνονται και φθείρονται υπό των αυτοκινήτων της κατηγορίας ταύτης πέραν των προβλεπομένων ορίων, άνευ καταβολής και των αντιστοίχων τελών κυκλοφορίας, δι’ ων προβλέπεται η κάλυψις των δαπανών συντηρήσεως και επισκευής των οδών τούτων. 4.Το γεγονός ότι κυκλοφορώσιν φορτηγά αυτ/τα ων το άθροισμα των, επί της αδείας κυκλοφορίας των, αναγεγραμμένων ωφελ. φορτίου και αποβάρου, υπερβαίνουσι κατά πολύ το συνολικόν μικτόν βάρος (GROSS) το υπό του εργοστασίου κατασκευής επιτρεπόμενον, εξ ου γεγονότος τα εν λόγω αυτοκίνητα κατέστησαν μειωμένου συντελεστού ασφαλείας εν τη κυκλοφορία. 5.Την παρ. 3 του άρθρ. 2 του από 23/1014/11/959 Β.Δ/τος ως ετροποποιήθη δια του υπ’ αριθ. 128/965 Β.Δ/τος δι’ ης επιτρέπεται υπέρβασις των δια των ως ανωτέρω Β.Δ/των καθοριζομένων μεγίστων ορίων μικτών βαρών και αξονικών επιβαρύνσεων φορτηγών αυτ/των, δι’ ους λόγους αναφέρονται εις την εν λόγω παράγραφον και σκοπούντες. Εις την διόρθωσιν των ως ανωτέρω εκτεθέντων ατόπων ήτοι, την μείωσιν εισπράξεων του δημοσίου εκ διαφευγόντων τελών κυκλοφορίας, την επαναφοράν του συντελεστού ασφαλείας, εις την ως ανωτέρω εκτεθείσαν κατηγορίαν κυκλοφορούντων φορτηγών αυτοκινήτων εις το υπό των κανονισμών και των κατασκευαστών των προβλεόμενον επίπεδον, εις τον περιορισμόν των πραγματικών συνολικών μικτών βαρών και των αξονικών επιβαρύνσεων των φορτηγών αυτ/των, των κυκλοφορούντων και μελλόντων να κυκλοφορήσωσιν, εις το οδικόν δίκτυον της Χώρας, ως ταύτα δίδονται υπό των κατασκευαστών των, εντός των επιτρεπομένων ορίων υπό των ως ανωτέρω Β.Δ/των, εξαντλούντες παν περιθώριον παρεχόμενον υπό των εν λόγω διατάξεων προς διευκόλυνσιν της κυκλοφορίας εν τη Χώρα μας φορτηγών αυτ/των συγχρόνου κατασκευής, άνευ απωλείας Κρατικών εσόδων, εκ διαφευγόντων τελών κυκλοφορίας και επ’ ωφελεία γενικώτερον της Εθνικής ημών Οικονομίας, αποφασίζομεν: 1.α)Το ωφέλιμον φορτίον των φορτηγών αυτοκινήτων θα καθορίζεται ως διαφορά του μεγίστου συνολικού μικτού βάρους αυτών, του επιτρεπομένου υπό του κατασκευαστού των και του αποβάρου των, ως τούτο καθορίζεται υπό του κεφαλαίου Γ΄ της υπ’ αριθ. 194350/965 ημετέρας γενικής αποφάσεως, ανεξαρτήτως των υπό του ωφελ. φορτ. τούτου προκαλουμένων αξονικών επιβαρύνσεων, υπό ομοιόμορφον κατανομήν του (δηλ. υπό παραδοχήν ομοιομόρφου κατανομής του ωφελ. φορτίου). β)Ως αξονικαί επιβαρύνσεις, θα λαμβάνονται τα υπό του κατασκευαστού εκάστου αυ/του επιτρεπόμενα μέγιστα μικτά βάρη επιπίπτοντα επί των αξόνων των τροχών των φορτηγών αυτοκινήτων και αναγραφόμενα εις τα επίσημα δελτία τεχνικών στοιχείων του κατασκευαστού και άτινα θα αναγράφωνται επί των εκδιδομένων εκάστοτε αδειών κυκλοφορίας αυτών. (Αντί της σελ. 242,11(α) Σελ. 242,11(β) Τεύχος 374-Σελ. 89 Φορτηγά αυτοκίνητα 21.Ε.δ.42 γ)Δεν θα γίνεται δεκτόν προς απογραφήν και ταξινόμησιν φορτηγόν αυτ/τον γενικώς, του οποίου το μέγιστον επιτρεπόμενον μικτόν βάρος και αι μέγισται επιτρεπόμεναι συνολικαί μικταί επιβαρύνσεις, ως καθορίζονται υπό του κατασκευαστού τούτου, υπερβαίνουσιν τα υπό των κειμένων διατάξεων επιτρεπόμενα μέγιστα όρια. 2.α)Εν ουδεμιά περιπτώσει επιτρέπεται όπως το συνολικόν μικτόν βάρος του φορτηγού αυτοκινήτου και το εκ τούτου επιπίπτον υφ’ εκάστου των αξόνων βάρος, ελεγχόμενα δια του ζυγού, υπό των εκασταχού συνεργείων ελέγχου υπερφορτώσεων αυτ/των, υπερβαίνωσιν τα υπό των κατασκευαστών τούτων καθοριζόμενα μέγιστα όρια και άτινα δέον να αναγράφωνται επί της αδείας κυκλοφορίας αυτών. β)Παρέχεται προθεσμία κυκλοφορίας μέχρι της 31.12.1966 των φορτηγών αυτ/των Δημοσίας χρήσεως των κυκλοφορούντων ήδη, επί τη βάσει νομίμου αδείας κυκλοφορίας, εις τα οποία το άθροισμα των επί της αδείας κυκλοφορίας αυτών αναγεγραμμένων ωφελίμων φορτίων και αποβάρων, υπερβαίνει το υπό των κατασκευαστών των καθορισθέν ως μέγιστον μικτόν αυτών βάρος. Μετά την πάροδον της προθεσμίας ταύτης αι καθ’ ημάς αρμόδιαι υπηρεσίαι εντέλλονται όπως αναθεωρώσι το ωφέλιμον φορτίον και το απόβαρον των αυτ/των της κατηγορίας ταύτης, συμφώνως προς τας διατάξεις των κεφαλ. Γ΄ και Ε΄ της υπ’ αριθ. 194350/965 ημετέρας γενικής αποφάσεως. Δια τα φορτηγά ιδιωτικής χρήσεως της εν λόγω κατηγορίας ισχύουσιν αι διατάξεις της υπ’ αριθ. 194350/965 ημετέρας γενικής αποφάσεως. γ)Επί των αδειών κυκλοφορίας των ως ανωτέρω κατηγοριών φορτηγών αυτοκινήτων δημοσίας χρήσεως εκδιδομένων μέχρι της 31.12.1966 είτε λόγω μεταβιβάσεως, είτε εξ οιασδήποτε άλλης αιτίας, θα αναγράφεται ότι, η εν λόγω άδεια ισχύει μέχρι της 31.12.66. Μετά την πάροδον της προθεσμίας ταύτης το ωφέλιμον φορτίον και το απόβαρον θα προσδιορίζωνται βάσει των κεφ. Γ΄ και Ε΄ της υπ’ αριθ. 194350/965 ημετέρας αποφάσεως και θα αναγράφωνται επί της αδείας κυκλοφορίας. 3.Κατ’ εφαρμογήν της παρ. 3 του ρηθέντος από 23/10-14/11/959 Β.Δ/τος ως τούτο ετροποποιήθη η υπό του υπ’ αριθ. 128/965 Β.Δ/τος συνωδά και προς την παρ. 2 της παρούσης, επιτρέπεται η απογραφή και ταξινόμησις των αυτ/των γενικώς ων τα μέγιστα Σελ. 242,12(β) Τεύχος 374-Σελ. 90 επιτρεπόμενα συνολικά βάρη και αι μέγισται συνολικαί αξονικαί επιβαρύνσεις, ως καθορίζονται υπό των κατασκευαστών των, υπερβαίνουσιν τα υπό των κειμένων διατάξεων καθοριζόμενα μέγιστα όρια μέχρι 10%. Εν ουδεμιά περιπτώσει όμως επιτρέπεται το μέγιστον επιτρεπόμενον συνολικόν μικτόν βάρος (εις την περίπτωσιν των συρμών ή ημιρυμουλκουμένων) να υπερβαίνη τους 35 τόννους. 4.Καταργείται πάσα διάταξις προγενεστέρας ημών αποφάσεως γενικής ή ειδικής αντιτιθεμένης προς τας διατάξεις της παρούσης.